Document ID: 32013R0658

KOMISIJOS REGLAMENTAS (ES) Nr. 658/2013
2013 m. liepos 10 d.
kuriuo iš dalies keičiami Europos Parlamento ir Tarybos reglamento (EB) Nr. 1223/2009 dėl kosmetikos gaminių II ir III priedai
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 1 dalį,
kadangi:
(1)
Reglamentas (EB) Nr. 1223/2009, kuriuo pakeičiama 1976 m. liepos 27 d. Tarybos direktyva 76/768/EEB dėl valstybių narių įstatymų, susijusių su kosmetikos gaminiais, suderinimo (2), bus taikomas nuo 2013 m. liepos 11 d.;
(2)
Direktyvos 76/768/EEB II ir III priedai buvo iš dalies pakeisti Komisijos įgyvendinimo direktyva 2012/21/ES (3) priėmus reglamentą, įtraukiant vieną plaukų dažų medžiagą į II priedą, 26 plaukų dažų medžiagas į III priedo 1 dalį ir pakeičiant dviejų plaukų dažų medžiagų didžiausią leidžiamąją koncentraciją gatavuose kosmetikos gaminiuose III priedo 1 dalyje. Tie pakeitimai dabar turėtų atsispindėti Reglamente (EB) Nr. 1223/2009;
(3)
pagal Įgyvendinimo direktyvą 2012/21/ES valstybės narės privalo taikyti įstatymus ir kitus teisės aktus, priimtus, kad būtų laikomasi tos direktyvos, nuo 2013 m. rugsėjo 1 d. Todėl šis reglamentas turėtų būti taikomas nuo tos datos;
(4)
todėl Reglamentas (EB) Nr. 1223/2009 turėtų būti atitinkamai iš dalies pakeistas;
(5)
šiame reglamente nustatytos priemonės atitinka Kosmetikos gaminių nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1223/2009 II ir III priedai iš dalies keičiami pagal šio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2013 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2013 m. liepos 10 d.

Labels: 3
1